नेपाली साहित्यकाशका जाज्वल्यमान चन्द्र हुन् कवि चन्द्र रानाहँछा । प्रायजसो सवै विधामा शसक्त कलम चलाउने उनी खासगरी कथा र कवितामा उज्यालिन्छन । करिब पचासको दशकबाटै लेखन सुरु गरेका चन्द्रले आफ्ना अमुल्य दुई कृति कथासङ्ग्रह ‘भाउजु लडेको भीर’ तथा कवितासङ्ग्रह ‘थिविया चराको गीत’ पाठकहरुलाई उपहार दिएका छन् । दर्जनौं प्रतिष्ठित पुरस्कार/सम्मान प्राप्त गरिसकेका चन्द्र नेपाल प्रज्ञा प्रतिष्ठानले आयोजना गरेको राष्ट्रिय कविता महोत्सव–२०७४ का सर्वोत्कृष्ट (स्वर्ण पदक विजेता) कवि हुन् भने यसै वर्षको ‘युवा वर्ष मोती पुरस्कार २०७५’ द्वारा समेत पुरस्कृत कवि हुन् । उनै कविसित मिलाप मासिकका लागि कृष्ण भुसालले गरेका कुराकानीहरुका संक्षिप्त अंशः-
